Chelan (Washington)

Chelan (kiejtése: ʃəˈlæn) az Amerikai Egyesült Államok északnyugati részén, Washington állam Chelan megyéjében elhelyezkedő város, a Wenatchee–East Wenatchee statisztikai körzet része. A 2010. évi népszámlálási adatok alapján 3890 lakosa van. Történet A térségben az 1800-as évek második felében a szalis nyelvet beszélő chelan indiánok éltek; mire az első fehér, David Thompson 1811-ben ideérkezett, a lovak által behurcolt himlő, kanyaró és más fertőző betegségek az őslakosok számát megtizedelték. Az itt élő indiánoknak nem volt vezetőjük, a döntéseket családi körben hozták meg. Amikor a fehér telepesek megjelentek, a shahaptin Moses törzsfőnök területén hozták létre a rezervátumot. A bányászok egyre növekvő száma miatt a kis közösség nem tudta megvédeni magát, és minden földjüket elvesztették. A telepesek és az őslakosok között az 1870-es években fennálló feszültség miatt Henry C. Merriam ezredes felügyelte a Moses Columbia rezervátumot. Mivel a Chelan-tó a terepviszonyok miatt megközelíthetetlen volt, a Columbia folyó irányából kerülőutat építettek. Az ezredes és csapata 1880 októberében elhagyta a tábort, és Spokane mellé települtek át. Az első fehér bőrű telepesek William Sanders és Henry Dumpke volt, akiket az őslakosok maradásra bíztattak. Az 1888-ban ideérkező L. H. Woodin fűrésztelepet létesített, mások pedig öntözést nem igénylő gyümölcsöket termesztésébe fogtak. A telkeket gyorsan eladták. 1890-ben megnyílt a postahivatal, 1893-ban pedig az iskola és a bank, később pedig egy üdülő is. Az 1893-as válság csak kisebb mértékben érintette a települést. Chelan 1902. május 7-én kapott városi rangot. 1903-ban bekapcsolták a közvilágítást és elindították a vízszolgáltatást. 1904-ben felépült a városháza, ami 1927-ben leégett. Éghajlat Népesség A 2010-es népszámláláskor a városnak 3890 lakója, 1602 háztartása és 1031 családja volt. A népsűrűség 224,6 fő/km2. A lakóegységek száma 2516, sűrűségük 145,3 db/km2. A lakosok 80,1%-a fehér, 0,4%-a afroamerikai, 1,4%-a indián, 0,9%-a ázsiai, 0,1%-a a Csendes-óceáni szigetekről származik, 14,1%-a egyéb, 3,1%-a pedig kettő vagy több etnikumú. A spanyol vagy latino származásúak aránya 24,2% (22,6% mexikói, 0,2% Puerto Ricó-i, 1,4% egyéb spanyol vagy latino származású.) A háztartások 26,3%-ában élt 18 évnél fiatalabb. 49,1% házas, 10,6% egyedülálló nő, 4,7% egyedülálló férfi, 35,6% pedig nem család. 28,8% egyedül élt; 13,1%-uk 65 éves vagy idősebb. Egy háztartásban átlagosan 2,39 személy élt; a családok átlagmérete 2,91 fő. A medián életkor 44,1 év volt. A város lakóinak 22,4%-a 18 évesnél fiatalabb, 7,6% 18 és 24 év közötti, 20,9%-uk 25 és 44 év közötti, 30,2%-uk 45 és 64 év közötti, 18,9%-uk pedig 65 éves vagy idősebb. A lakosok 49,9%-a férfi, 50,1%-a pedig nő. Jegyzetek Fordítás Ez a szócikk részben vagy egészben a Chelan, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Lindley M. Hull: A History of Central Washington: Including the Famous Wenatchee, Entiat, Chelan and the Columbia Valleys, with an Indexed Eighty Scenic Historical Illustrations. (angolul) Spokane (Washington): Shaw & Borden Company. 1929. További információk Hivatalos honlap (angolul)